cyanic-selkie/wikianc huggingface dataset:
Torfinnstindane
Fjellet består av tre toppar, Østre, Midtre og Vestre Torfinnstind. Namnet kjem truleg av det norske mannsnamnet Torfinn, men andre kjelder hevdar at namnet kjem frå eit lokalt namn på ein type gras og at det gjennom dei siste hundreåra har endra seg til Torfinn.
Austtoppen vart klarta første gong i 1876 av Emanuel Mohn, William Cecil Slingsby og Knut Lykken. Dei to første var fjellklatrarar frå Kristiania og Storbritannia, og den tredje ein lokal ekspert. I 1894 vart den midtre toppen klatra av Andreas Saxegaard, Therese Bertheau, Antonette Kamstrup og Tostein Røine, sistnemnde ein lokalkjend. Vesttopen, som er den lettaste å klatre, vart vitja første gong i 1912 av Rolv Ødegaard
Fjelltoppane er dei sørlegaste på over 2000 meter i Noreg og består av den ekstremt harde bergarten gabbro. Utsynet frå toppen, særleg den austlege av dei, er ein av dei beste i Noreg og på ein klår dag kan ein nesten sjå heilt til Oslo.
Ein kan nå både den austlege og den vestlege toppen til fots, men turen opp er hard. Den midtre toppen kan berre klatrast.
Saint-Gingolph i Sveits
Saint-Gingolph er ein kommune i distriktet Monthey i kantonen Valais i Sveits. Kommunen har innbyggjarar  og eit areal på. Kommunesenteret ligg 386 meter over havet.
Kommunen utgjer den sveitsiske delen av byen Saint-Gingolph, som ligg på begge sider av grensa mellom Sveits og Frankrike på kvar side av elva Morge. Den franske sida (vestsida) av byen vert kalla Saint-Gingolph i Haute-Savoie.
Eininga linje
Eininga linje eller line er eit gammalt lengdemål for 1/12 tomme, i Noreg (frå 1836) 2,18 millimeter, ei britisk line var 2,12 mm og ein fransk legne (parisarlinje) var 2,256 mm. I Russland og Estland var ei linje 0,1 tomme. Symbolet for linje var ʹʹʹ når ʹʹ vart brukt som symbol for tomme.
Marren
Marren er ein liten fjord i Eigersund kommune, like ved kommunegrensa til Hå kommune. Fjorden har innløp mellom holmane Skjerpingan og Dyrøya og strekker seg først nordover, før han om lag halvvegs snur rett austover. Heile fjorden har ei lengd på om lag 3 km. Ved denne indre delen ligg det to bygder, Hellvik ligg på nordsida av fjorden og Trosaviga på sørsida. Den inste delen av Marren vert kalla Marbotn. Riksveg 44 går langs delar av nordsida av fjorden.
Marren er den første fjorden på austsida av kysten av Jæren.
Г
Bokstaven Г er den fjerde bokstaven i det kyrilliske alfabetet. I det latinske alfabetet blir han representert anten med symbolet 'G' eller med symbolet 'H'.
1430 Somalia
1430 Somalia er ein hovudbelteasteroide. Han blei oppdaga den 5. juli 1937 av Cyril V. Jackson ifrå Union Observatory i Johannesburg.
Vionnaz
Vionnaz er ein kommune i distriktet Monthey i kantonen Valais i Sveits. Kommunen har innbyggjarar  og eit areal på. Kommunesenteret ligg 392 meter over havet.
Surtningssue
Surtningssue, òg kalla Surtningssui, er eit fjell som ligg i aust i Jotunheimen, på grensa mellom kommunane Lom og Vågå. Med ei høgd på 2368 meter over havet er dette det sjuande høgaste fjellet i Noreg. Surtningssue består av fleire toppar med til dels svært smale og luftige parti mellom.
Yssingeaux
Yssingeaux (oksitansk Sinjau) er ein by og kommune sør i sentrale delar av Frankrike. Han er sous-préfecture (underprefektur) i departementet Haute-Loire i Auvergne-Rhône-Alpes. Kommunen har litt over 6 000 innbyggjarar, og ligg nordvest for Le Puy-en-Velay.
Thore Eithun Helland
Thore Eithun Helland er ein norsk forfattar og jurist. Helland vart fødd i Sogndal, men voks opp mellom anna i Leikanger og Norheimsund.
Nordnorsk Viseforum
Nordnorsk Viseforum spelte ei sentral rolle i den nordnorske visebølgja, og i arrangeringa av festivalar som Troilltampen, og av lansering av nye artistar på Festspela i Nord-Noreg. NNV arrangerer også kurs for medlemmene sine.
Thore Eithun Helland
Han tok juristutdanning ved Universitetet i Bergen (1985–1992), og har arbeidd som resepsjonist i Norheimsund, vore dommarfullmektig i Stjør- og Verdal herredsrett (1993–94), Sunnfjord heradsrett (1994–96) og Oslo tingrett (2005–07). Helland har òg vore rådgjevar i Kommunal- og regionaldepartementet (1996–2005) og frå 2007 har han arbeidd som advokat i Huseiernes Landsforbund i Oslo.
Han debuterte som forfattar i 2003 med romanen Bitterhonning blues.
Wind & Wuthering
Wind & Wuthering er det åttande studioalbumet til det engelske progressiv rock-bandet Genesis. Det kom ut 17. desember 1976 på Charisma Records og er det siste studioalbumet deira med gitaristen Steve Hackett. Etter suksessen med turneen deira i 1976 for å marknadsføre det førre albumet A Trick of the Tail, drog gruppa til Hilvarenbeek i Nederland for å spele inn oppfølgjaren, som var det første dei spelte inn utafor Storbritannia. Låtskrivinga og innspelinga førte til krangling i bandet, for Hackett meinte at somme av bidraga hans vart droppa til fordel for klaverspelaren Tony Banks sine.
Godwins lov
Godwins lov er eit postulat som seier at «dess lenger ein diskusjon på internett går, dess meir sannsynleg er ei samanlikning som involverer nazisme eller Hitler» («As an online discussion grows longer, the probability of a comparison involving Nazis or Hitler approaches one.»)
Wind & Wuthering
Albumet fekk positive meldingar frå kritikarane og bidrog til å gjere bandet meir populært i USA. Det nådde sjuandeplassen i Storbritannia og 26 plassen i USA, og selde etter kvart til gullplate begge stader. Singelen «Your Own Special Way» var den første singelen deira som gjekk inn på singellista i USA, då han nådde 62. plassen. Turneen deira i 1977 vart den siste med Hackett, og den første med Chester Thompson som innleigd trommeslagar. Tre spor kom ikkje med på albumet, men vart gjeven ut på ein EP kalla Spot the Pigeon. Albumet kom ut i ein ny stereo- og 5.1 kringlyd-miks i 2007.
Bakgrunn og produksjon
Hackett bad om tid til å spele inn eit nytt soloalbum før dei spelte inn Wind & Wuthering, men det fekk han ikkje. Han føreslo å dele låtskrivinga jamt, slik at dei fire medlemmane fekk like mange songar på albumet, og hente inn musikarar utafrå. Dette vart møtt av ei kald skulder av resten av bandet. Han krangla med bandet då han meinte at ideane hans vart avviste til fordel for Bank sine. Sidan han alt hadde gjeve ut det førte soloalbumet sitt, Voyage of the Acolyte, kravde Hackett at bandet skulle bruke fleire av dei musikalske ideane hans på Wind & Wuthering. Banks enda opp som låtskrivar på seks av ni spor på albumet, meir enn nokon av dei andre. Collins snakka om kravet til Hackett: «Me ønskte berre å bruke det me meinte var det sterkaste materialet, uavhengig av kven som hadde skrive det». Han sa seinare at han likte songane til Hackett, men at bidraga til Banks vann fleire stemmer i bandet. Hackett var ikkje interessert i å skrive kortare, enklare songar, og meinte «galskapen vart tona ned».
Innspelinga byrja i september 1976 med produsenten David Hentschel i Relight Studios i Hilvarenbeek i Nederland, første gongen Genesis spelte inn eit album utafor Storbritannia. Bandet fann ut at dei kunne behalde så mykje som 25 % av inntektene frå albumet om dei spelte det inn utanlands. Rutherford likte ideen sidan staden hadde færre distraksjonar. Bandet spelte inn raskt og gjorde grunnspora ferdige på tolv dagar. Dei arbeidde vidare på albumet i oktober i Trident Studios i London. Albumet vart miksa der på tre veker.
Collins forklarte at platenamnet kom frå ein kombinasjon av tidlege arbeidstitlar som «Unquiet Slumbers for the Sleepers...» og «...In That Quiet Earth». Det første namnet kom av «vind-aktige stemningar»; det andre har «ei meir banal stemning» som Emily Brontë-romanen Wuthering Heights. Songane fekk titlar etter den siste setninga i romanen. «Wind» har òg band til «The House of the Four Winds», eit stykke gitarist Steve Hackett skreiv som vart mellomspelet på «Eleventh Earl of Mar», i tillegg til vinden som vert nemnt i «Your Own Special Way». Banks føreslo albumtittelen, men vart først møtt med tvil frå leiinga «fordi det ikkje var nok zap-pow.»
Side ein
«Eleventh Earl of Mar» refererer til den historiske personen John Erskine, jarlen av Mar, ein skotsk jakobitt. Arbeidstittelen var «Scottish». Den første linja i songen, «The sun had been up for a couple of hours, covered the ground with a layer of gold», er opningslinja i romanen The Flight of the Heron av D.K. Broster. Rutherford, som skreiv teksten, fekk ideen etter å ha lese ei «historiebok om eit mislukka skotsk opprør ... kring 1715». Hackett skreiv musikken og teksten til mellomspelet av songen, som opphavleg var ein del av ein annan song.
«One for the Vine» var eit spor som Banks skreiv under låtskrivinga for A Trick of the Tail. Han brukte eit år på å arbeide på songen før «han vart riktig». Målet hans var å setje saman ei rekkje instrumentale delar til ein komplett song utan å repetere ein del. Teksten, som kom etter Banks hadde arrangert sporet, er ein musikalsk fantasi om ein mann som har blitt erklært ein Kristus-liknande figur, og vart tvungen til å føre folk ut i kamp, medan musikken dekkjer forskjellige stilartar. Til slutt vert han profeten hans sjølv ikkje trudde på, og vert desillusjonert. Banks var inspirert av science fiction-romanen Phoenix in Obsidian (1970) av Michael Moorcock. Songen vart ein konsertfavoritt og var på setlista til bandet i mange år.
Collins skildra «Wot Gorilla?» som ein av favorittane hans på albumet sidan det førte inn inspirasjonen hans frå jazzfusion og Weather Report. Rutherford sa om sporet at «det er ein reprise av ein seksjon frå 'Vine'. Det var Phil sin ide å spele ein kjapp, jazz-aktig rytme», som bygde på suksessen til «Los Endos» frå det førre albumet. Hackett var mindre entusiastisk og sa først at det var «ein særs dårleg instrumental», men sa seinare at han var «rytmisk god, men harmonisk underutvikla».
Side to
«All in a Mouse's Night» er ei komisk soge basert på Tom og Jerry. Banks skreiv teksten med ei teikneserieaktig kjensle. Songen byrja med det Rutherford kalla «involvert episk» før gruppa skrinla denne ideen og greip det an på ein ny måte.
«Blood on the Rooftops» er ein song om «dei keisame og repeterande fjernsynsnyhendene og den generelle spottande vemmelsen ein stundom får når ein ser på nyhende». Musikken til refrenget vart skriven av Collins medan Hackett skreiv musikken til versa, teksten og den klassiske gitarintroduksjonen. I følgje Hackett var songen opphavleg ein kjærleikssong. Han forklarte, «Når eg høyrde dei andre tekstane på albumet, var det likevel ein smak av romantikk, så eg valde å gå de heilt motsette vegen og lage han så kynisk som mogeleg.» Han omhandlar somme politiske saker, som Genesis tidlegare hadde unngått. Banks og Rutherford hevda begge at det var den beste songen Hackett skreiv som medlem av gruppa.
«Unquiet Slumbers for the Sleepers...» og «...In That Quiet Earth» er to instrumentale spor som glir over i kvarandre. Titlane syner til dei to siste avsnitta i romanen som inspirerte til platenamnet – Wuthering Heights av Emily Brontë, som Banks hadde sett i boka. Han meinte at den første tittelen passa den rolege stemninga. Sporet var skriven slik at bandet kunne syne dei musikalske talenta sine.
«Afterglow» er ein beintfram og konsis kjærleikssong, og ei viktig utvikling i karrieren til gruppa, sidan det viste at dei kunne skrive korte songar som dei likevel likte. I motsetnad til tida det tok Banks å utvikle «One for the Vine», skreiv han «Afterglow» «på omtrent like lang tid som det tok å spele han». Banks sa songen «er om ein reaksjon på ein katastrofe og forstå kva som er viktig for det, på ein lett kataklysmisk måte. Eg laga refrenget essensen av kva personen faktisk tenkjer». Slutten bestå av fleire lag av vokalen til Collins. Eit par dagar etter han skreiv songen, tenkte han brått at melodie likna på «Have Yourself a Merry Little Christmas», så han spelte songen på ny og fann ut at «det var ikkje det same». Ein Moog Taurus, ein fotoperert, analog synthesizer, vart nytta til å skape ein borduneffekt. Songen var fast på konsertane til Genesis i over ti år.
Andre songar
Gruppa øvde inn Hackett sin «Please Don't Touch» for Wind & Wuthering, men valde å ikkje spele han inn etter at Collins følte han ikkje «klarte å støtte» songen. Gruppa valde i staden «Wot Gorilla?». Hackett spelte seinare inn songen for soloalbumet hans med same namn.
I mai 1977 gav Genesis ut EP-en Spot the Pigeon med tre songar spelte inn under Wind & Wuthering-innspelingane, men som ikkje kom med på det endelege albumet. Dessse var «Match of the Day», «Pigeons» og «Inside and Out». Dei første to er kortare, meir radiovenlege songar, medan den siste ikkje vart nytta fordi Collins einte han var for lang og ikkje «heilt passa» med den totale stilen til albumet, og det var heller ikkje nok plass att. Collins sa at gruppa vurderte å gje ut EP-en som ein del av albumet, men valde å ikkje gjere dette fordi songar «har ein tendens til å gå tapt» for lyttaren på den måten. «Inside and Out» var ein favoritt hos Hackett som meinte songen var sterkare enn noko av det som hamna på albumet. Spot the Pigeon nådde 14. plassen på salslista i Storbritannia.
Utgjeving
Wind & Wuthering kom ut i Storbritannia den 17. desember 1976. Det nådde sjuandeplassen på UK Albums Chart og 26. plassen på den amerikanske Billboard 200. I april 1977 hadde albumet selt kring 150 000 eksemplar i USA. «Your Own Special Way» kom ut på singel i USA og nådde 62. plassen på Billboard-lista. Det var den første singelen deira på lista der med Collins som solovokalist. I februar 1977 hadde albumet selt til gullplate i Storbritannia.
Mottaking
Då innspelinga var over var Banks uroa for at albumet var for «tungt» og «vanskeleg» for folk ved første gjennomlytting, men han visste at fansen ville gje materialet ein sjanse. Han meinte at dei tre songane dei ikkje tok med på albumet var «ganske enkle» og at dette gav albumet eit generelt tyngre og meir eventyraktig tema. Hackett og Banks har begge kalla dette eit av favorittalbuma deira med Genesis.
Wind & Wuthering fekk god kritikk hos mange kritikarar då det kom ut. I ei positiv melding for Record Mirror opna David Brown med «Det grå, tåkete, haust-omslaget set stemninga for albumet, med sine dempa tonar og luftige songar». Han meinte at dei nye lyttarane etter suksessen med A Trick of the Tail ikkje kom til å bli skuffa. Han meinte at albumet har «ein særs god gang - musikken flyt... i ein nesten uforstyrra straum... vare instrumentalar som på smart vis knyter songane saman». Barbara Sharone skreiv om dei positive meiningane sine av Wind & Wuthering for Sounds. Ho meinte albumet var «for mykje å fordøye på ei gjennomlytting», «ikkje like umiddelbar, men meir vesentleg» enn A Trick of the Tail, og «bandet verka no avslappa og sikre på seg sjølv». Ho omtalte «One for the Vine» som «den finaste augneblinken til Genesis». Rolling Stone skreiv ei positiv melding om albumet, og hylla Genesis for å verre meir eksperimentelle og meir gjennomtrengd i konvensjonell rock enn andre progrockgrupper. Dei skreiv særskild om «Your Own Special Way» og kalla det «ein førsteklasses popsong». Billboard skreiv at «Genesis har vokse til å bli eit av dei fremste kunstrockbanda frå England og fansen kjem ikkje til å bli skuffa av den siste utgjevinga... stundom er musikken og tekstane glimrande». Stephen Lavers i National RockStar meinte albumet var det beste Genesisalbumet nokon gong og det mest ambisiøse sidan The Lamb Lies Down on Broadway. Circus skildra albumet som «plettfri» og «den mest modne orkestreringa deira til no». Bruce Malamut for Crawdaddy! sa at «Unquiet Slumbers»-suiten var «majestetisk» med sine «fargerike teksturar».
Albumet har i seinare tid òg fått god omtale. Stephen Thomas Erlewine gav albumet fire av fem stjerner for AllMusic. Han skreiv at «Your Own Special Way» var «den mest popaktige songen gruppa hadde spelt inn til då og den førte som kan kvalifiserast som ein kjærleikssong» og oppsummerte albumet som «ei standard Genesis-plate» der bandet «arbeider det same engelske, eksentriske landskapet som var varemerket til gruppa sidan Trespass». Andy Fyfe i 'Q' kalla «One for the Vine» «eit av dei mest imponerande songane» til Genesis.
Turné
Etter albumet kom ut la Genesis ut på ein verdsturné i Europa, Nord-Amerika og dei første konsertane deira i Sør-Amerika. Turneen var første gongen Chester Thompson var med dei som turné-trommeslagar. Thompson erstatta Bill Bruford som spelte trommer på A Trick of the Tail-turneen. Bruford var kritisk til tida si med Genesis sidan han ikkje bidrog musikalsk, og hadde derfor byrja å øve med John Wetton og Rick Wakeman. Collins var fan av Frank Zappa-albumet Roxy and Elsewhere, der Thompson var ein av to trommeslagarar, og spurte han om å bli med som turnémusikar utan å prøvespele først.
Bandet nytta laser og mykje lys på scenen. Turneen trekte til seg store publikum og Collins merka eg at publikummet deira hadde vokse i mange byar dei vitja i USA. Turneen byrja 1. januar 1977 med eit utselt del i Storbritannnia, med tre konsertar i Rainbow Theatre i London, der over 80 000 søkte om dei 8 000 tilgjengelege billettane. Den 31. januar hadde konsertfilmen Genesis In Concert premiere på ABC Cinema i Shaftesbury Avenue med prinsesse Anne og Captain Mark Phillips i publikum.
Den første konserten deira på den nordameerikanske delen av turneen var i Madison Square Garden i New York City. Konserten deira i Brasil trekte til seg over 150 000 menneske, og ein konsert for 100 000 menneske vart avlyst av frykt for opptøyar. Kvart bandmedlem vart følgd av væpna livvakter under besøket deira. Halvvegs ut i turneen var Hackett blitt frustrert med resten av bandet, og mista interessa. Han ønskte i staden å spele inn eit soloalbum. Då turneen var ferdig, og halvvegs gjennom miksinga av konsertalbumet Seconds Out, valde han å slutte i Genesis.
Nyutgjevingar
Wind & Wuthering vart først gjeve ut på CD i 1985 på Charisma Records. Ein ommastra CD kom ut i 1994 på Virgin og Atlantic Records. I 2007 vart albumet gjeve ut i ein ny stereo- og 5.1 kringlydmiks, som ein del av plateboksen Genesis 1976–1982. Miksane vart laga av Nick Davis og Tony Cousins.
Medverkande
Henta frå plateomslaget:
Borradaile Island
Borradaile Island er ei av Ballenyøyane. Dette var den første landmassen sør for Den antarktiske polarsirkelen som nokon sette fot på og her ligg ein «merkverdig tind» kalla Beale Pinnacle, nær Cape Beale på søraustkysten, og Cape Scoresby på nordvestkysten.
Storronden
Storronden er eit fjell i Rondane, i Sel kommune i Innlandet.
Borradaile Island
Utforsking
Borradaile Island vart oppdaga i februar 1839 av John Balleny, som namngav han etter W. Borradaile, ein av handelsmennene som i lag med Charles Enderby støtta ekspedisjonen økonomisk. Kaptein Freeman på kutteren «Sabrina» var den første som gjekk i land på øya den 12. februar 1839. Han var ei kort stund i land på landtunga nordvest på øya. Dette var første gongen eit menneske sette fot på land sør for Den antarktiske polarsirkelen. Øya vart ikkje vitja igjen før 29. februar 1948 då eit lag av australiarar, inkludert Phillip Law og Stuart Campbell, gjekk i land på same staden frå HMAS «Wyatt Earp».
Funcom
Funcom vart registrert på Oslo Børs den 13. september 2005. I 2006 hadde selskapet rundt 180 tilsette, med omtrentleg 120 som held til i Oslo.
Wind & Wuthering
Medverkande
Genesis
Produksjon
Hans Skramstad
Hans Skramstad var ein norsk pianist og komponist oppvaksen på garden Skramstad i dagens Østre Toten kommune.
Bakgrunnsstoff
NBL-artikkel om Skramstad, skriven av Nils Grinde.
Murphys lov
Det opphavlege sitatet frå den sannsynlege opphavsmannen Edward A. Murphy Jr., i 1948 skal ha vore «If there are two or more ways to do something, and one of those ways can result in a catastrophe, someone will do it».
Det finst mange situasjonar der Murphys lov kjem inn. Nokre av dei mest vanlege er:
Dongfolk
Dong ( 侗族, pinyin dòngzú) er eitt av dei 55 offentleg anerkjende minoritetsfolka i Folkerepublikken Kina. Ifølge folketellinga i 2000 er det 2,5 millionar av dei i Kina, for det meste i Guangxi og Guizhou.
Dongfolk er kjende for sine særeigne overbygde bruer kalla «vind-og-regn-bruer» og sin kunstferdige fleirstemte song. Dei innvandra ca. tusen år f.Kr, frå det som i dag er Thailand og til Kina. Etterkvart som han-kinesarane ekspanderte vart dei seinare trengt sørover igjen.
Sunndalsfjella
Sunndalsfjella er eit høgfjellsområde i Møre og Romsdal sør for Sunndalen. Fjellområdet strekkjer seg sørover til Dovrefjell i Oppland. I aust går E6 gjennom området som held fram vidare austover til Folldal i Hedmark.
Sunndalsfjella har 259 isbrear og 23 fjelltoppar over 1800 m. Vinnufonna er den største isbreen i Møre og Romsdal, og han er òg den største isbreen i området mellom Svartisen og Jostedalsbreen.
International Harvester
International Harvester Company (IHC) var eit føretak som produserte jordbruks- og anleggsmaskinar og lastebilar. Føretaket vart stifta i 1902 ved at to konkurerande føretak, McCormick Harvesting Machine Company og Deering Harvester Company, saman med tre mykje mindre føretak, gjekk saman til IHC. Føretaket var ein av verdas største produsentar av traktorar. Hovudkontoret låg i Chicago i USA, men føretaket hadde fabrikkar i mange land, som Frankrike, Sverige, Storbritannia og Tyskland.
Cap-Haïtien
Cap-Haïtien (haitisk Okap eller Kap Ayisyen) er ein by på nordkysten av Haiti. Byen hadde i 2005 eit estimert innbyggjartal på 134 815. Han er hovudstaden i departementet Nord. Under kolonitida heitte han «Cap-Français».
Dei sentrale delane av byen ligg mellom Cap-Haïtien-vika i aust og nærliggjande fjellsider i vest. I desse fjellsidene finn ein hovudsakleg brakkebyar. Gatene er generelt sett smale og arrangerte i rutenett.
Den vesle flyplassen rett sørvest for byen vert brukt av ein rekkje små innanriksføretak. Ei internasjonal linje flyg til Fort Lauderdale i Florida.
Den store avstanden til hovudstaden Port-au-Prince i kombinasjon med det dårlege vegnettet har ført til at Cap-Haïtien stadig har vore arnestad for opprør. I februar 2004 vart byen teken over av kuppmakarar som var imot regjeringa under president Jean-Bertrand Aristide, og opprøret førte etter ei tid til at Aristide mista makta.
Vouvry
Vouvry er ein kommune i distriktet Monthey i kantonen Valais i Sveits. Kommunen har innbyggjarar  og eit areal på. Kommunesenteret ligg 387 meter over havet.
Fransk historie
Fransk historie er ofte delt inn i epokar som har namn etter dei som herska i landområdet på denne tida. Denne artikkelen tek for seg dei grove trekka av historia til det som i dag er Frankrike.
Førhistorisk tid
Dei første menneska av typen Homo sapiens sapiens kom til Frankrike og Europa for om lag 50 000 år sidan. Neandertalarar, menneskeapar som utvikla seg før Homo sapiens, tok til å busetja seg i Europa om lag 200 000 år før vår tidsrekning, men døydde etter alt å døma ut for 30 000 år sidan i samband med kaldt klima og konkurranse frå moderne menneske. Det kom fleire menneskeartar til området, mellom anna Cro-Magnon-mennesket, som det er funne restar av i sørvestre Frankrike.
I tida frå steinalderen til bronsealderen spreidde indoeuropearar og proto-keltiske folk seg i Vest-Europa. Mot slutten av jernalderen og fram mot historisk tid utvikla La Tène-kulturen seg i store område av det som no er Frankrike.
Monarki
Etterfølgjarane til Karl den store regjerte over Frankrike til 987, då Hugo Capet, hertug av Frankrike og greve av Paris, vart krona til konge av Frankrike. Hans etterfølgjarar (som utgjorde dynastia Capet, Valois og Bourbon) styrte landet til 1792. Den franske revolusjonen starta i 1789 og resulterte i at Frankrike vart Den første franske republikken i 1792.
Napoleonstida
Napoleon Bonaparte tok kontroll over republikken i 1799 og gjorde seg sjølv til førstekonsul. Fleire blodige krigar herja då over heile Europa, Napoleon erobra fleire land og etablerte nye kongedømer med sine eigne familiemedlemer som overhovud. Etter Napoleons endelege nederlag i 1815 vart det franske monarkiet gjeninnført, men vart så avskaffa og følgd av ein ny republikk i 1848. Den andre republikken varte til Napoleons nevø Louis-Napoléon Bonaparte vart valt til president og erklærte seg sjølv som keisar i 1852. Keisar Napoleon III vart avsett og ein tredje republikk innført i 1870.
1900-talet
Frankrike var på den sigrande sida i begge verdskrigane på 1900-talet. Frankrike leid likevel store tap både økonomisk og menneskeleg. Særleg den første verdskrigen gjorde stor skade i Frankrike. Det franske verdsimperiet mista store landområde, og statusen som ein dominerande verdsmakt forsvann. Etter den andre verdskrigen vart den fjerde republikken danna. I 1958 vart det utarbeida eit semipresidensielt demokrati, kjent som den femte republikken. Etter siste verdskrig har Frankrikes forsoning og samarbeid med Tyskland vist seg å vera sentralt i spørsmålet om politisk og økonomisk integrasjon av Europa, mellom anna med innføring av felles valuta (euro) den europeiske unionen i januar 1999.
Frankrike har stått i spissen av europeiske statar som ønskjer å nytta den monetære unionen til å fremme eit meir samla og handlekraftig europeisk politisk-, forsvars- og tryggleiksapparat. Men det er teikn på at dette har gått for fort for folket i Frankrike. I ei folkeavrøysting i mai 2005 vart det fleirtal mot ratifiseringa av traktaten om ei forfatning for Europa.
Naoyoshi Fukumoto
Naoyoshi Fukumoto er ein japansk fotballspelar.
Han spela for klubben Fagiano Okayama.
Euridice
Euridice (òg Erudice eller Eurydice) er ein opera av Jacopo Peri, med noko musikk av Giulio Caccini. Han vart først framført i Firenze den 6. oktober 1600 med libretto skriven av Ottavio Rinuccini, basert på Ovid sitt Metamorfoser.
Historie
Operaen vart skriven for bryllaupet til Henrik IV og Maria de Medici. Dette vert av somme rekna for å vere den andre moderne operaen som vart skriven og den tidlegaste operaen som har overlevd fram til i dag. Den første, Dafne, òg av Peri, vart skriven i 1597.
Operaen vart først framført i Palazzo Pitti. Peri sjølv song hovudrolla og mange av dei andre rollene vart spelte av medlemmer i følgjet til Caccini, inkludert dottera Francesca Caccini. Caccini skreiv faktisk ein heil opera kalla Euridice til same libretto og fekk han publisert før Peri sin. Caccini sin opera vart derimot ikkje framført før 1602 og vart aldri framført på ny, truleg fordi Peri si utgåve vart særs populær.
Euridice inneheld nokre av dei første døma på resitativ. Peri set varsamt tempoet i stemma og akkompagnementet for å legge vekt på spaning og frigjering i teksten. Rytmane og melodiske vendingar i vokallinja imiterer tale. I tillegg er lidenskaplege utrop sett med uførebudde dissonansar og uventa bassrørsler.
Bakgrunnsstoff
Libretto på Karadar.com
Big Bus Tours
Big Bus Tours, tidlegare The Big Bus Company, er eit londonbasert føretak som er kjende for å drive guida busstransport i sentrale London. Føretaket starta i London i 1991 med fire bussar, men har no over hundre bussar i London, Dubai og i dei amerikanske Sambandsstatane.
Big Bus London driv 3 forskjellige ruter som er guida anten med levande guide eller kommentarar innspelte på band tilgjengeleg på åtte forskjellige språk:Engelsk, tysk, spansk, fransk, italiensk, portugesisk, japansk og russisk. ingen skandinaviske språk er tilgjengeleg førebels.
Bussane i London har ei rekkje gongar blitt vist fram i tv, både i britiske og internasjonale fjernsynsprogram og har to gonger vunne Visit London sin Best Sightseeing Tour of the Year-pris, både i 2001 og i 2004.
Brioude
Brioude (oksitansk Briude) er ein by og kommune sør i sentrale delar av Frankrike. Han er sous-préfecture i departementet Haute-Loire i Auvergne-Rhône-Alpes. Kommunen har om lag 7 000 innbyggjarar, og ligg ved breidda av elva Allier, ei av sideelvane til Loire.
Historie
Martyrane Julien og Ferréol døydde i Briuode på 300-talet og vart vernehelgenar for byen. Keisar Avitus, som døydde i 456, vart gravlagd ved heilagdomen til Julien.
Brioude vart omleira og erobra av gotarar i 532, seinare burgundarar, sarcenarar i 732 og til slutt normannarar. Som karolingisk by vart Brioude forholdsvis viktig. Vilhelm I av Aquitaine prega mynta her, og då Louis V av Frankrike gifta seg med Adelaide av Anjou der i 980 vart dei krona som konge og dronning av Aquitaine. Adelaide var mykje yngre enn kongen og flykta til Arles i 982. Festdagen for St. Julien vart så populær på 1000-talet at ein måtte byggje herberge for å ta seg av dei sjuke og trengande. I 1181 måtte vikomten av Polignac, som hadde plyndra byen to år tidlegare, gjere ein offentleg unnskulding føre kyrkja, og oppretta ei gruppe på 25 riddarar som skulle forsvare leivningane av St. Julien. På 1300-talet var byen hovudkvarter for Bérenger, herre av Castelnau, som leia ein bande av militære eventyrarar som så herja rundt i Frankrike. Riddarane av St. Julian hadde tittelen grevar av Brioude, og lenge motsette dei seg dei borgarlege fridomane til innbyggjarane.
Naturrett
Naturrett (latin jus naturale) er ein teori om at det finst eit sett av rettslege prinsipp som er av ein slik grunnleggjande karakter at dei gjeld alle stader til alle tider. Naturretten treng ikkje noko eiga grunngjeving fordi alle med basis i sunn fornuft vil vera samd i naturretten. I dette ligg at naturretten er tufta på naturens orden.
Tanken om naturretten har opphav i den greske antikken. Aristoteles blir ofte kalla far til naturretten. Seinare tok Cicero opp tanken. I mellomalderen nytta Thomas Aquinas tanken om naturretten for å gjera skilnad på verdsleg og geistleg makt og rett.
Naturretten sin innverknad på faktisk rettspraksis har variert opp gjennom historia. Naturetten kan og førast attende til opplysningstida. Då meinte filosofane at alle menneske hadde nokre grunnleggandje og umissande rettar. Hugo Grotius ein av dei som utvikla tanken. Seinare vart tanken tatt opp av Spinoza, Hobbes og Pufendorf.
Naturretten låg til grunn for den amerikanske og franske grunnlova. Det finst ei tydeleg tilvising til denne tanken i den amerikanske sjølvstendeerklæringa.
Miao
Miáo 苗 er namnet på ei folkegruppe frå Søraust-Asia. I Folkerepublikken Kina, der dei fleste av dei bur, kallast dei Miáo, i Vietnam mèo eller h'mông, Thailand แม้ว (maew) eller ม้ง (mong), og i Burma mun lu-myo. I Kina vert dei rekna til dei 55 offisielt anerkjende minoritetsfolka.
I Kina held dei til i provinsane Guizhou, Hunan, Yunnan, Sichuan, Guangxi, Hainan, Guangdong og Hubei. Frå Kina var det for fleire hundre år sidan ei utvandring sørover, til Søraust-Asia. Etter den kommunistiske maktovertakinga i Laos i 1975 flykta store grupper hmong/mong til ei rekkje vestlege land, særleg til USA, Frankrike og Australia.
Dei fleste miaofolk bur i Kina. Miaobefolkninga har ifølge offisielle tal vakse slik:
3 600 000 av dei, det vil seie halvparten, budde i Guizhou i 1990.
Det er også 2 millionar miaofolk utanfor Folkerepublikken Kina, særleg i Vietnam, Laos, Myanmar, Thailand, Taiwan, Kambodsja og på andre kontinent.
Kjelder
.
Revir
Eit revir eller territorium er eit geografisk avgrensa område som eit eller fleire dyr forsvarar mot andre individ av same art, frå tid til annan òg mot andre artar. Dyr som viser slik åtferd vert kalla territoriale. Både pattedyr, fugler, insekter og andre dyr kan vere territoriale.
Revir er ofte knytt til avgrensa ressursar som finst innanfor eit visst område. Det er få dyr som er territoriale i klassisk forstand, det vil seie at reviret deira inneheldt ein reirplass og nok ressursar til at individet (ofte òg avkommet til individet) kan leva av dei. Dei mest openberre døma på denne typen territorium finst hjå fuglar og fisk; særleg hjå artar med sterke fargeteikningar, som til dømes raudstrupe og siamesisk kampfisk.
Om eit hanndyr held eit revir, kan hannen ofte tola hoer og ungdyr der. Om eit par held reviret saman kan dei forsvara det mot alle artsfrender.
Forsvaret av desse territoria tek sjeldan form av direkte kamphandlingar; som regel vert «eigarskapstilhøvet» markert gjennom ulike teikn som luktavsetjingar, grave- og skrapmerke, song, rop eller anna. Døme på ynlege markeringar er til dømes det raude brystet til raudstrupa, høyrbare kan vera fuglesong eller skrika til brølapen, luktande kan dannast gjennom utskiljing av luktsekret) markeringar. Mange territoriale pattedyr merker grensene til områda sine med luktande sekret som dei som regel skil ut gjennom urin eller spesielle kjertlar på kroppen.
Territorium
Territorium er eit område som ein stat har suverenitet over. Historisk omfatta omgrepet all landjorda som tilhøyrde ein stat, men i moderne tid er også sjø- og luftterritorium blitt tekne med. Territorium er eit ledd i det vanlege statsomgrepet. I kraft av sin territorialhøgheitsrett utøver staten si tvangsmakt på sitt territorium, som hovudregel over alt og alle som er innanfor dette territoriet, og har einerett til dette.
«Territorium» kan også brukast som administrativ nemning om område med ein særskild status. I USA blir nemninga til dømes brukt om stader som ikkje har stilling som delstatar, som Amerikansk Samoa, Guam, Nord-Marianane, Puerto Rico og Dei amerikanske Jomfruøyane. I India har eit eit hovudstadsterritorium, Delhi, medan fleire mindre område er administrert som forbundsterritorium.
Parnassós
Parnassós (gresk Παρνασσός) er eit fjell av berr kalkstein sentralt i Hellas ovanfor Delfí, nord for Korintbukta. Fjellområdet strekkjer seg inn i dei tre periferieiningane Fthiótida, Viotía og Fokída i Sentral-Hellas. Frå her har ein flott utsyn over dei omliggande olivenlundane og landsbygda. I følgje gresk mytologi er fjellet heilaga til Apollon, dei korykianske nymfene og heimstad til musene. Fjellet var òg viktig for dorianarane. Namnet Paranssos ser ut til å ha sitt opphav i eit førgresk substrat som nyttar *-ssos i stadnamn (t.d. Knossos). *Parna- kan kome frå den same rota til ordet i hettittisk, som tyder «hus».
Mytologi
Paranssos er kalla opp etter sonen til nymfa Kleodora og mannen Kleopompous. Det fanst ein by der Paranssos var leiar, som vart overfløymt av kraftig regn. Innbyggjarane rømde frå flaumen mot ulande ulvar oppe i fjellet. Her bygde dei overlevande ein annan by og kalla han Lykoreia, som på gresk tyder «ulinga til ulvane».
Parnassós var òg åstad for fleire mindre hendingar i gresk mytologi.
Parnassós var òg heimstad til Pegasus, hippogriffen til Bellerofon.
Parnassós som metafor
Namnet Parnassós refererer i litteratur ofte til opphavet til poesi, litteratur og lærdom, og vert nemnd i fleire verk.
Parnassós i dag
I dag ligg det to skisenter på Parnassós, eit av desse, «Parnassós skisenter», er det største skisenteret i Hellas. Det vert drive gruvedrift etter brunkol i fjellet som vert omdanna til aluminiumoksid og så til aluminium.
Hans Rotmo
Hans Per Rotmo  er ein norsk musikar og forfattar. Han debuterte i 1960-åra i den lokale gruppa Valley Boys i heimbygda Verdal, og blei seinare frontfigur og låtskrivar for Vømmøl Spellmannslag.
Blant dei tidlegaste musikalske inspirasjonskjeldene har han sjølv nemnd The Beatles, Alf Prøysen, Vidar Sandbeck, Cornelis Vreeswijk, Alv Schiefloe og norsk slåttemusikk. Han er utdanna cand. mag. ved historisk-filosofisk fakultet, Universitetet i Oslo.
Musikkutgjevingar
Vømmøl Spellmannslag Arbeidslaget hass K. Vømmølbakken Heimevernslaget Ola Uteligger Hans Rotmo soloplater Trossetrua Band
Naoki Miyata
Naoki Miyata er ein japansk fotballspelar.
Han spela for klubben Fagiano Okayama.
Buckle Island
Buckle Island er ei av tre hovudøyar i dei folketomme Ballenyøyane i Sørishavet. Ho ligg 25 km nordvest for Sturge Island og 8 km søraust for Young Island, kring 110 km nord-nordaust for Belousov Point på det antarktiske fastlandet.
Øya er omtrent trekanta med ei lang side i aust og vest og ei kort side i nord. Ho er kring 4 km brei nord og 8 km brei i sør. Øya har vulkansk opphav og er framleis vulkansk aktiv. Det siste utbrotet kom i 1899.
Grantham
Industri
Richard Hornsby & Sons (1828-1918), som låg i Grantham, produserte dei fyrste kommersielle glødehovudmotorane, etter avtale med oppfinnaren Herbert Akroyd Stuart. Dette var firetaktsmotorar. Motorane vart marknadsførte under namnet Hornsby-Akroyd. I 1896 produserte Hornsby den fyrste traktoren og det fyrste lokomotivet med glødehovudmotor og i 1905 den fyrste beltetraktoren med gødehovudmotor. Føretaket var òg med på å utvikla den fyrste pansra sjøvgåande stridsvogna.
Storebjørn
Storebjørn er eit fjell på 2222 moh. i Lom kommune i Innlandet fylke. Fjellet ligg i Jotunheimen, sør for fjellet Veslebjørn og aust for breen Smørstabbrean.
Buckle Island
Det nordlegaste punktet på Buckle Island erCape Cornish. Fleire små holmar ligg i sundet mellom Cape Cornish og Young Island, og den største av desse er Borradaile Island. Fleire mindre holmar ligg utanfor sørkysten av øya, Cape McNab, mellom anna Sabrina Islet og den 80 meter høge stauren The Monolith. Både Buckle Island og Sabrina Islet har koloniar av adelie og ringpingvinar.
Storebjørn
Storebjørn vart første gong klatra 14. august 1884 av Carl Christian Hall og Mattias Soggemoen.
Buckle Island
Øyane er ein del av Ross Dependency, som New Zealand gjer krav på.
Kjelder
}}
Mattias
Mattias har namnedag den 24. februar i Noreg og Sverige, og Matthias har dansk namnedag same dagen.
Opphav og variantar
Mattias har utspring frå gresk Μαθθαιος (Matthaios), ei omsetjing av det hebraiske namnet מתי (Mattai, Mati), som igjen er kort for (Mattitjahu) eller  (Mattitja). Tydinga av namna er 'Guds gåve'.
Namnet har fleire nordiske variantar, som Mads, Mats og Mattis. Det finst likande variantar på andre europeisk språk, som spansk Matías, italiensk Mattia, kroatisk og slovensk Matija, latvisk Matiass, litvauisk Motiejus og ungarsk Mátyás. Latinsk Matteus, fransk Mathieu og engelsk Matthew har same opphavet.
Bruk
Mattias er eit vanleg namn i Sverige og Mathias i Danmark. I Noreg er skrivemåten Mathias brukt med 8,343 berarar, mot 368 av Mattias og 212 av Matthias (2010). Varianten Matias er vanleg i Finland og er også utbreidd i Chile. Matthias er vanleg i Tyskland, der det blei mykje brukt i tidsrommet rundt 1950–1990. Variantane Matija, Mátyás og Matyáš er vanlege i høvesvis Slovenia, Ungarn og Tsjekkia.
Qiandongnan
Det autonome prefekturet Qiandongnan for miao- og dongfolka (黔東南苗族侗族自治州 Qiandongnan Miaozu Dongzu zizhizhou) ligg i den kinesiske provinsen Guizhou. Qiandongnan har eit areal på 30 339 km² og ca. 4 347 800 innbyggarar.
Administrative eningar
Det består av eitt byfylke og 15 fylke:
Collonges i Sveits
Collonges er ein kommune i distriktet Saint-Maurice i kantonen Valais i Sveits. Kommunen har innbyggjarar  og eit areal på. Kommunesenteret ligg 452 meter over havet.
Kommunen ligg på høgresida av Rhône. Kommunen strekkjer seg frå dalbotnen til Dent de Morcles.
Corbin Bleu
Corbin Bleu Rivers er ein amerikansk skodespelar og artist kjend som Corbin Bleu. Han har hatt fleire roller for Disney Channel som i filmane High School Musical og Jump In! og i Hannah Montana-episoden «Lilly, Do You Want to Know a Secret?».
Hautes-Pyrénées
Hautes-Pyrénées (oksitansk Nauts Pirenèus / Hauts Pirenèus) er eit departementet sørvest i Frankrike. Departementet ligg i regionen Midi-Pyrénées.
Historie
Departementet var tidlegare ein del av Bigorre, eit grevskap som til tider var sjølvstendig, men seinare ein del av den franske provinsen Gascogne. Store delar av området vart halde av engelskmennene etter traktaten i Brétigny i 1360. På 1500-talet var det ein del av hugenottområdet til monarkane av Navarre, som Henrik IV førte til Frankrike.
Geografi
Hautes-Pyrénées er eit fjellkledd jordbrukslandskap med landsbyar, gardar, sletter, seterjorder og svingande fjellvegar. Departementet ligg på grensa til Spania, og grenser òg til dei franske departementa Haute-Garonne, Gers og Pyrénées-Atlantiques. Hautes-Pyrénées ligg sentrert rundt fjellet Mont Perdu.
Lourdes
Ein av dei mest vidkjende byane i departementet er Lourdes. Heilagdomen Vår frue av Lourdes har utvikla seg til ein stor turistattrasksjon. I dag har Lourdes om lag 17 000 innbyggjarar, men tar imot 5 millionar pilegrimar og turistar kvart år. Lourdes har nest flest hotell i Frankrike etter Paris, om lag 270 stykk.
Kristján Eldjárn
Kristján Eldjárn i Reykjavík) var den tredje presidenten på Island, frå 1968 til 1980.
Han voks opp i i Tjörn i Svarfaðardal. Foreldra var Þórarinn Kr. Eldjárn, som var bonde og lærar i Tjörn, og Sigrún Sigurhjartardóttir. Han tok eksamen i arkeologi ved Københavns Universitet og underviste seinare ved Háskóli Íslands (Universitetet på Island). I 1957 fekk han ein doktorgrad for undersøkingane sine om heidenske gravskikkar på Island. Seinare blei han leiar av Nasjonalmuséet på Island.
Ved presidentvalet i 1968, der han stilte mot ambassadør Gunnar Thoroddsen, låg han først under på meiningsmålingane. Motkandidaten hadde først 70% tilslutnad på målingane, men Kristján Eldjárn vann valet med 65,6 % av røystene, i eit val der valdeltakinga låg på heile 92,2%. Han vart attvald utan motkandidat i 1972 og 1976.
Store Hellstugutinden
Store Hellstugutinden er den høgaste av Hellstugutindane, som dannar ein rygg mellom Hellstugubrean og Vestre Memurubrean i aust og Urdadalen i vest.
1431 Luanda
1431 Luanda er ein hovudbelteasteroide og går i bane innanfor asteroidefamilien Eunomia. Han blei oppdaga den 29. juli 1937 av Cyril V. Jackson ifrå Union Observatory i Johannesburg. Asteroiden er kalla opp etter Luanda, hovudstaden i Angola.
Tsubasa Takeuchi
Tsubasa Takeuchi er ein japansk fotballspelar.
Row Island
Row Island er ei lita øy som er mindre enn 1 nautisk mil (1,9 km) i diameter, og som ligg like utanfor søraustenden av Young Island i Ballenyøyane. John Balleny gav i 1839 namn til ei øy han rapporterte låg 10 nautiske mil (18 km) nord for Young Island, og kalla ho opp etter J. Row, ein av kjøpmennene som i lag med Charles Enderby støtta ekspedisjonen økønomisk. Sidan andre utforskarar seinare ikkje fann øya som Balleny hadde omtalt, gav dei namnet til denne øya oppdaga av det britiske skipet RSS «Discovery II» i 1936.
Tsubasa Takeuchi
Han spela for klubben Fagiano Okayama.
Ragnar Vigdal
Ragnar Vigdal var ein slåttesamlar og folkesongar frå Vigdal, seinare Gaupne, i Luster kommune i Sogn.
Bakgrunn
Ragnar Vigdal voks opp i fjellbygda Vigdalen, ein sidedal til Jostedalen, i ein heim prega av pietistisk lekmannskristendom. Foreldra hans heitte Klaus (fødd 1857) og Anna Vigdal (fødd 1877). I heimen og på husmøte lærte han å synge hundrevis av religiøse folketonar på den gamle måten.
Ragnar Vigdal arbeidde på garden i Vigdalen til 1944. Då busette han seg på Røneid og tok arbeid som smed og lastebilsjåfør. I 1968 starta han ein betongfabrikk på Røneid som han dreiv til sonen Klaus Vigdal tok over i 1973.
Folkemusikar
Songstilen hans Vigdal er merkt av ei mjuk og bøyeleg melodiline, rikeleg utsmykt med glidetonar, krullar og ekstra sløyfer i tonen, med ein tonalitet som ikkje følgjer dei klassiske skalaene. Ei tekststaving kunne ha både fire og fem tonetrinn, noko Vigdal sjølv kalla krull, trinn eller bøyging.
Ragnar Vigdal samla folketonar frå bygdene i Luster og turnerte som folkesongar. Han gjorde mange opptak for Folkemusikkhalvtimen i NRK. Han har sunge inn CD-plata Tonereise til ei gamal samtid, som vart innspelt i 1979 og utgjeven på Kirkelig kulturverksted på LP same året, og på CD i 1997. Plata vart produsert av Marianne Lystrup og Erik Hillestad. På nokre av songane på plata medverkar Henning Sommerro på orgel. Vigdal har òg medverka i samle-cd'ar med folkemusikk frå Sogn og Fjordane.
Ein utøvar som sidan 80-talet har formidla mange av songane etter Ragnar Vigdal er Sondre Bratland.
Ragnar Vigdal fekk Fylkeskulturprisen i Sogn og Fjordane i 1980.
Sogn og Fjordane Folkemusikklag har seinare arrangert Ragnar Vigdal-symposium i Jostedal med deltakarar frå heile Sør-Noreg.
Tveit i Sveio
Tveit er ein stad i Sveio i Vestland. Staden ligg ved Vigdarvatnet. Kan forvekslast med Tveit om lag ei mil aust-søraust, i nærleiken av Erve.
Kojiro Shinohara
Kojiro Shinohara er ein japansk fotballspelar.
Han spela for klubbane Fagiano Okayama og Roasso Kumamoto.
Bülent Ecevit
Bülent Ecevit var ein tyrkisk politikar som var statsminister i landet i fire omgangar.
Ecevit representerte opphavleg det republikanske folkepartiet, og vart første gong leiar for partiet i 1972. Han vann valet i 1973, og byrja sin første periode som statsminister i januar 1974. Hans første regjering er mest kjend for den tyrkiske invasjonen av Kypros som fann stad i juli 1974. Ecevit sat ved makta berre til november dette år.et
Hans neste periode som statsminister var endå kortare, frå juni til juli 1977. Så hadde Ecevit igjen regjeringsmakt frå januar til november 1978. Etter statskuppet i Tyrkia i 1980 vart han og dei andre ledande politikarane fengsla, og etter at dei slapp ut fekk dei forbod mot politisk verksemd. Hans kone Rahsan Aral skipa då et nytt politisk part, Demokratisk Venstreparti som Ecevit seinare, då han igjen kunne ha politiske verv, vart ledar for.
Bülent Ecevit si siste periode som statsminister vart og hans lengste, frå januar 1999 til november 2002. I denne perioden vart den kurdiske opprørsleiaren Abdullah Öcalan arrestert, noko som auka Ecevit sin popularitet i Tyrkia. I 2002 ble Ecevit etterfølgt av Recep Tayyip Erdoğan.
1432 Ethiopia
1432 Ethiopia er ein hovudbelteasteroide. Han blei oppdaga den 1. august 1937 av Cyril V. Jackson ifrå Union Observatory i Johannesburg.
Dorénaz
Dorénaz er ein kommune i distriktet Saint-Maurice i kantonen Valais i Sveits. Kommunen har innbyggjarar  og eit areal på. Kommunesenteret ligg 451 meter over havet.
Kommunen ligg på høgresida av Rhône.
Deepsea Delta
Deepsea Delta er ein halvt nedsenkbar oljeplattform. Plattforma vart bygd av det finske verftet Rauma Repola i 1981, og vart ombygd i 1996. Eigar av plattforma er Odfjell Drilling, med hovudkontor i Bergen
Fotogalleriet
Fotogalleriet, grunnlagd i 1977 i Møllergata i Oslo, er den første nordiske fotohallen utelukkande vigd til fotografi som kritisk, kunstnarleg praksis.
John O. Longva
John Ivar O. Longva var ein norsk fiskar og fiskebåtreiar. 15 år gammal starta han som fisker. I 1934 vart han skipper på eigen båt. I 1954 fekk han bygt linebåten Longva, som han dreiv kveitefiske med  ved Grønland. Der kom han i kontakt med det britiske fabrikktrålarmiljøet. Det inspirerte han til arbeidet med å få seg eigen trålar. I åtte år samarbeidde han med Nils og Adolf Liaaen, ved bedrifta A.M Liaaens Mek. Verksted i Ålesund om konstruksjonen av skipet. Det var ferdig i november 1962. FT «Longva» var første fabrikkskipet i Noreg. Seinare fekk Longvatrål, reiarlaget til Johan Longva, fleire fabrikkskip. Dei fiska for det meste ved Vest-Grønland, Labrador og i Barentshavet. Fileten som vart produsert vart eksportert direkte til utlandet. For å halde fabrikkskipa operative, bygde Longva opp store landanlegg i Gangstøvika i Ålesund.
Kazuya Okazaki
Kazuya Okazaki er ein japansk fotballspelar.
Han spela for klubben Fagiano Okayama.
Øystein Adilsson
Øystein Adilsson var ein konge av Ynglingeætta, skildra hjå Snorre Sturlason og i Den eldste Noregshistoria. Øystein skal ha levd på den tida Rolv Krake fall. Han var son av kong Adils, som er nemnd i fleire kjelder.
Snorre fortel korleis Øystein rådde i ei tid med mykje ufred. Mellom anna hadde Øystein vanskar med ein kong Solve frå Nærøy, som hadde jord på Jylland og i Sverige. Solve kringsette halla til Øystein og brende han inne.